Document ID: /roh_data/filtered/Bilingualer_Corpus_interleaved-it-rm.jsonl.gz/1848

This is a text translated from Italian to Rumantsch Grischun.
Segheria di Domat/Ems: il Cantone vuole assicurare il futuro dell'economia forestale grigionese

Il Cantone dei Grigioni si impegna con misure di accompagnamento per rafforzare e trasformare la segheria di Domat/Ems in un centro integrato per la lavorazione del legno. Così facendo, il Cantone intende sostenere anche in futuro lo sfruttamento sostenibile del legno quale materia prima locale e garantisce ai comuni il principale canale di smercio del legname tondo.

La segheria Stallinger Swiss Timber di Domat/Ems è stata inaugurata nell'aprile 2007 e rilevata dalla Mayr-Melnhof alla fine del 2008. Prima della messa in esercizio della segheria, la maggior parte del legname tondo grigionese doveva essere esportata senza creare valore aggiunto nel Cantone. Le esperienze raccolte finora confermano gli effetti estremamente positivi della segheria sull'economia forestale grigionese e quindi anche sui comuni grigionesi, ai quali appartiene oltre il 90 percento dei boschi presenti sul territorio cantonale. Grazie alla vendita garantita del legname proveniente dalla cura dei boschi di protezione viene anche sostenuta a lungo termine la salvaguardia delle funzioni protettive del bosco, molto importanti per un Cantone come i Grigioni, caratterizzato dalle montagne e dal turismo.

Condizioni di mercato mutate

Dall'entrata in funzione della segheria di Domat/Ems, sono in particolare tre le condizioni di mercato non influenzabili che hanno messo la MMST in una situazione economica difficile: la crisi immobiliare e la crisi economica mondiale hanno comportato il crollo del principale mercato di vendita, ovvero quello statunitense. A seguito della scarsità di materie prime, i prezzi del legname tondo sono aumentati di oltre il 40 percento, mentre il prezzo del legname segato ha avuto uno sviluppo inferiore alla media. Inoltre, il corso dell'euro è calato di circa il 15 percento rispetto al franco svizzero. Queste mutate condizioni di mercato hanno mostrato che a Domat/Ems sono necessari un costante e sufficiente approvvigionamento di legname tondo e una diversificazione della produzione tramite ulteriori investimenti, allo scopo di compensare meglio le oscillazioni del mercato.

Misure di accompagnamento

Le misure di accompagnamento del Cantone si fondano su due riflessioni principali: innanzitutto, stando ai rilevamenti dell'Ufficio forestale (UF), per il coordinamento e la pianificazione dell'approvvigionamento di legname tondo dai boschi locali sono necessari diritti di fornitura e garanzie di acquisto affidabili. La vendita garantita di legname a prezzi conformi al mercato assicura anche i considerevoli investimenti effettuati da Cantone e comuni per l'accesso al bosco e per la modernizzazione dei macchinari. Lo sfruttamento sostenibile della risorsa legno, estremamente importante per i Grigioni, può avvenire soltanto se i proprietari dei boschi possono fornire costantemente legname alla segheria. In secondo luogo si intende sostenere una strategia che permetta, con i nuovi prodotti, ovvero pellet e compensato di tavole, la trasformazione del sito in un centro integrato per la lavorazione del legno. In questo modo vengono aumentati sia la redditività, sia il valore aggiunto dell'ubicazione.

Investimento nel bosco

Il progetto "Mercato del legname tondo dei Grigioni" per il coordinamento delle attività dei diversi proprietari di boschi e offerenti di legname è già stato avviato nel 2009. Il Cantone dei Grigioni è l'unico tra gli importanti Cantoni di produzione di legname che negli ultimi tre anni ha potuto costantemente aumentare il proprio sfruttamento di legname. Questo significa essere sulla strada giusta e assumere un ruolo di pioniere a livello svizzero. Nel quadro del progetto "Mercato del legname tondo dei Grigioni" ci si concentra ora sulla fornitura di legname alla MMST da parte dei comuni grigionesi: per migliorare la fornitura alla MMST da fonti interne al Cantone quale parte importante dell'economia forestale grigionese, il Cantone dei Grigioni metterà a disposizione, per un massimo di 14 mio. di franchi, un sistema di incentivi limitato a tre anni per contratti di fornitura a lungo termine tra comuni e MMST.

Investimenti per rafforzare l'ubicazione

Nel quadro delle ampie misure di ristrutturazione della MMST per 80 mio. di franchi, il Cantone dei Grigioni rinuncia alla restituzione del mutuo di 9,6 mio. di franchi concesso a suo tempo. Contributi importanti sono stati forniti anche dalla banca che finanzia il progetto, dal gruppo Mayr-Melnhof Holz, nonché dagli ex proprietari Franz e Leopold Stallinger. Inoltre, con un contributo di al massimo 15,5 mio. di franchi agli investimenti di circa 50 mio. di franchi attuati dalla MMST, il Cantone dei Grigioni contribuisce allo sfruttamento del futuro potenziale di valore aggiunto: in una prima fase con 6,75 mio. di franchi per lo sviluppo a due livelli della produzione di pellet e in una seconda fase con 8,75 mio. di franchi ai futuri investimenti per la trasformazione del legname segato in compensato di tavole. Anche la Axpo Tegra AG sostiene con un contributo finanziario lo sviluppo del sito. In questo modo sarà in grado di fornire più calore di processo e di sfruttare meglio le sue capacità. La buona collaborazione tra Axpo Tegra AG e MMST hanno fatto sì che la MMST rinunciasse alla realizzazione di una propria centrale a legna.

Significativo beneficio per l'economia pubblica

Con le misure menzionate il Cantone dei Grigioni rafforza la sua attuale strategia per la promozione della risorsa naturale legno. La segheria di Domat/Ems ha aumentato di 37 mio. di franchi all'anno il valore aggiunto generato nei Grigioni dallo sfruttamento del bosco. I 17,1 mio. di franchi (7,5 mio. in contributi agli investimenti e 9,6 mio. in mutuo) finora investiti dal Cantone sono dunque ritornati moltiplicati a favore dell'economia grigionese. Tra l'altro, ad esempio, le aziende forestali dei comuni hanno potuto complessivamente ridurre le perdite dei loro conti d'esercizio di circa 8 mio. di franchi all'anno. Grazie alla trasformazione in centro integrato per la lavorazione del legno con produzione di legname segato, pellet e compensato di tavole, in futuro si potrà sfruttare un maggiore potenziale di valore aggiunto di 70 mio. di franchi all'anno. Si può inoltre partire dal presupposto che i conti d'esercizio delle aziende forestali avranno anche in futuro uno sviluppo positivo grazie alla maggiore efficienza.

Opportunità per i comuni

Con il suo impegno il Cantone crea i presupposti affinché i comuni, quali proprietari dei boschi, possano provvedere anche in futuro alla cura dei boschi in modo possibilmente neutrale dal profilo dei costi, mantenendo i posti di lavoro decentralizzati nell'economia forestale. La segheria di Domat/Ems è al servizio dell'economia forestale grigionese e dunque dei comuni. Il Comune di Domat/Ems quale comune di ubicazione ha bisogno che altri comuni grigionesi partecipino allo sviluppo della MMST, affinché la segheria possa essere rifornita a sufficienza con legname tondo grigionese. Il Cantone invita perciò i comuni a sfruttare in modo sostenibile l'opportunità unica di disporre di una segheria nei Grigioni e a concordare con la MMST diritti di fornitura a lungo termine nel quadro del progetto "Mercato del legname tondo dei Grigioni". Con le sue misure di accompagnamento, il Cantone assicura il principale canale di vendita del legname tondo risultante dalla cura dei boschi di protezione dei comuni grigionesi, a prezzi di mercato.

Persone di riferimento:

- Consigliere di Stato Hansjörg Trachsel, Direttore del Dipartimento dell'economia pubblica e socialità, tel. 081 257 23 01

- Consigliere di Stato Stefan Engler, Direttore del Dipartimento costruzioni, trasporti e foreste, tel. 081 257 36 01

- Eugen Arpagaus, capo dell'Ufficio dell'economia e del turismo, tel. 081 257 23 77 oppure 079 256 93 94

- Reto Hefti, ispettore forestale cantonale, tel. 081 257 38 51 oppure 079 659 69 18

Organo: Dipartimento dell'economia pubblica e socialità / Dipartimento costruzioni, trasporti e foreste

Fonte: it Dipartimento dell'economia pubblica e socialità / Dipartimento costruzioni, trasporti e foreste

04.11.2010
Resgia da Domat: Il chantun vul segirar l'avegnir da l'economia forestala grischuna

Cun mesiras accumpagnantas s'engascha il chantun Grischun per il rinforz e per il svilup da la resgia da Domat ad in lieu per l'elavuraziun integrada da laina. Qua tras demussa il chantun ch'el sustegna er en l'avegnir in'utilisaziun persistenta da la materia prima indigena "lain" e ch'el segirescha il chanal da vendita il pli impurtant per laina radunda per las vischnancas.

La resgia Stallinger Swiss Timber a Domat è vegnida averta l'avrigl 2007 e surpigliada la fin da l'onn 2008 da la Mayr-Melnhof Swiss Timber SA (MMST). Avant l'avertura da questa resgia stueva ina gronda part da la laina radunda grischuna vegnir exportada senza pudair vegnir valurisada entaifer il chantun. Las enconuschientschas fatgas fin ussa conferman ils effects fitg positivs che la resgia ha sin l'economia da laina grischuna ed uschia er sin las vischnancas grischunas, che possedan passa 90 pertschient dal guaud grischun. Tras quai che la vendita da la laina or da la tgira dal guaud da protecziun è segirada, vegn plinavant er promovida la garanzia persistenta da las funcziuns da protecziun dal guaud per il chantun muntagnard e turistic Grischun.

Cundiziuns midadas sin il martgà

Dapi che la resgia da Domat è vegnida averta, han oravant tut trais cundiziuns betg influenzablas sin il martgà chaschunà ina situaziun economica seriusa per la MMST: La crisa d'immobiglias e la crisa economica mundiala han gì per consequenza ch'il martgà da vendita impurtant en ils Stadis unids è sa diminuì. Pervia da la stgarsezza da materia prima èn ils pretschs per laina radunda s'augmentads per passa 40 pertschient. Percunter èn ils pretschs per laina da tagl sa sviluppads mo sut la media. Plinavant è il curs da l'euro sa pegiurà per passa 15 pertschient en cumparegliaziun cun il franc svizzer. Questas cundiziuns midadas sin il martgà han mussà che la resgia da Domat sto vegnir provedida currentamain e suffizientamain cun laina radunda e ch'ella sto diversifitgar sia producziun tras ulteriuras investiziuns per gulivar meglier eventualas midadas sin il martgà.

Mesiras accumpagnantas

Las mesiras accumpagnantas dal chantun sa basan principalmain sin duas ponderaziuns: Per l'ina dovri – tenor retschertgas da l'uffizi forestal (UF) – dretgs da furniziun segirs resp. garanzias da cumpra segiras per pudair coordinar e planisar il provediment cun laina radunda or dal guaud indigen. Sche la vendita da laina è segirada tras pretschs che correspundan al martgà, èn segiradas er las investiziuns considerablas ch'il chantun e las vischnancas fan per l'avertura dal guaud e per la modernisaziun da las maschinas. La resursa "lain", ch'è da gronda impurtanza per il chantun Grischun, po mo vegnir utilisada en moda persistenta, sche las possessuras ed ils possessurs da guaud pon furnir cuntinuadamain lur laina a la resgia. Per l'autra duai vegnir sustegnida ina strategia che pussibilitescha – cun novs products (pellets ed aissas da lain cruschà) – da sviluppar vinavant la resgia ad in lieu per l'elavuraziun integrada da laina. Uschia vegnan augmentadas tant la situaziun dal retgav sco er la valurisaziun da la resgia.

Investiziuns en il guaud

Il project "Martgà da laina radunda en il Grischun", che duai coordinar las activitads da las differentas proprietarias e dals differents proprietaris da guaud sco er da las offerentas e dals offerents da laina, è vegnì lantschà gia l'onn 2009. Sco sulet dals gronds chantuns che produceschan laina ha il Grischun pudì augmentar cuntinuadamain l'utilisaziun da laina ils ultims 3 onns. Il Grischun è pia sin la dretga via ed ha er ina rolla da piunier entaifer la Svizra. En il rom dal project "Martgà da laina radunda en il Grischun" vegn focussà ussa il provediment da la MMST cun laina or da las vischnancas grischunas: per meglierar la furniziun da la MMST entaifer il chantun sco part impurtanta da l'economia forestala grischuna vegn il chantun Grischun ad instradar per maximalmain 14 milliuns francs in sistem d'impuls ch'è limità a 3 onns e che duai promover contracts da furniziun a lunga vista tranter las vischnancas e la MMST.

Investiziuns per rinforzar la resgia da Domat

En il rom da las mesiras da restructuraziun da la MMST en la dimensiun dad 80 milliuns francs desista il chantun Grischun da l'emprest da 9,6 milliuns francs ch'el aveva concedì da ses temp. Contribuziuns essenzialas èn er vegnidas prestadas da la banca che finanziescha il project, da la gruppa Mayr-Melnhof Holz sco er dals anteriurs proprietaris Franz e Leopold Stallinger. Cun ina contribuziun da maximalmain 15,5 milliuns francs vi da las investiziuns da la MMST da var 50 milliuns francs gida il chantun Grischun ultra da quai a trair a niz il potenzial da valurisaziun futur: en in'emprima fasa cun 6,75 milliuns francs per endrizzar en dus stgalims la producziun da pellets, ed en ina segunda fasa cun 8,75 milliuns francs a las investiziuns posteriuras per elavurar la laina da tagl ad aissas da lain cruschà. Er la Axpo Tegra SA sustegna il svilup da la resgia da Domat cun ina contribuziun finanziala. Uschia po ella furnir dapli chalur industriala e trair a niz meglier sias capacitads. La buna collavuraziun tranter la Axpo Tegra SA e la MMST ha gì l'effect che la MMST desista da construir in'atgna ovra electrica da laina.

Niz impurtant per l'economia publica

Tras las mesiras menziunadas rinforza il chantun sia strategia vertenta per promover la resursa natirala "lain". La resgia da Domat ha augmentà per 37 milliuns francs la valurisaziun annuala per il Grischun or da l'utilisaziun dals guauds. Ils 17,1 milliuns francs ch'il chantun ha investì fin ussa (contribuziun d'investiziun da 7,5 milliuns francs ed emprest da 9,6 milliuns francs) èn pia returnads en l'economia publica grischuna sco import ch'è bleras giadas pli grond. Uschia han tranter auter ils manaschis forestals da las vischnancas pudì reducir ils deficits en lur quints da gestiun per totalmain var 8 milliuns francs per onn. Grazia al fatg che la resgia da Domat vegn sviluppada vinavant ad in lieu per l'elavuraziun integrada da laina, il qual producescha laina da tagl, pellets ed aissas da lain cruschà, poi vegnir tratg a niz en l'avegnir in potenzial da valurisaziun augmentà da 70 milliuns francs per onn. Plinavant pon ins partir dal fatg ch'ils quints da gestiun dals manaschis forestals vegnian ad avair vinavant in svilup positiv pervia dals gudogns d'effizienza.

Schanza per las vischnancas

Cun ses engaschi stgaffescha il chantun la premissa per che las vischnancas possian – sco proprietarias da guaud – tgirar lur guauds er en l'avegnir tant sco pussaivel senza chaschunar custs supplementars e per ch'ellas possian mantegnair las plazzas da lavur decentralas en l'economia forestala ed en la selvicultura. La resgia da Domat stat en il servetsch da l'economia forestala grischuna ed uschia en il servetsch da las vischnancas. Sco vischnanca da staziunament è la vischnanca da Domat dependenta da la participaziun d'ulteriuras vischnancas grischunas per pudair sviluppar vinavant la MMST, per che la resgia possia vegnir provedida cun avunda laina radunda grischuna. Il chantun intimescha perquai las vischnancas da nizzegiar en moda persistenta la schanza singulara d'ina resgia en il Grischun e da fixar cun la MMST dretgs da furniziun a lunga vista en il rom dal project "Martgà da laina radunda en il Grischun". Cun sias mesiras accumpagnantas segirescha il chantun il chanal da vendita il pli impurtant sco er pretschs confurms al martgà per la laina radunda che resulta en las vischnancas grischunas tras la tgira dal guaud da protecziun.

Infurmaziuns:

- cusseglier guvernativ Hansjörg Trachsel, schef dal departament d'economia publica e fatgs socials, tel. 081 257 23 01

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- Eugen Arpagaus, manader da l'uffizi per economia e turissem, tel. 081 257 23 77 u 079 256 93 94

- Reto Hefti, selvicultur chantunal, tel. 081 257 38 51 u 079 659 69 18

Gremi: departament d'economia publica e fatgs socials / departament da construcziun, traffic e selvicultura

Funtauna: rg departament d'economia publica e fatgs socials / departament da construcziun, traffic e selvicultura

04.11.2010